ПОЗИВ ЗА ДОСТАВЉАЊЕ ПРЕДЛОГА ЗА ДОДЕЛУ ПЛАКЕТЕ И ПОХВАЛНИЦА СВЕТОГ ПРОКОПИЈА у 2024. ГОДИНИ

На основу члана 2. Одлуке о датумима које прославља – обележава општина Прокупље, а значајни су за територију општине Прокупље(„Сл. лист општине Прокупље“ бр. 17/2015), и на основу члана 2. Правилника о додели Плакета и Похвала светог Прокопија за дан градске славе 21. јула, и Правилника о изменини Правилника о додели Плакета и Похвала светог Прокопија за дан градске славе 21. јула.

Организациони одбор за обележавање градске славе Свети Прокопије позива појединце, организације, удружења грађана да упуте своје писане предлоге за доделу овогодишњих признања, која се традиционално додељују поводом славе. Предлози се могу доставити већ данас 27. 05. 2024. на мејл адресу, kabinet@prokuplje.org.rs и info@prokuplje.org.rs, а последњи дан за достављање је 10. 07. 2024. године. Предлози се могу доставити и на писарницу Градске управе, или поштом на адресу Град Прокупље , Никодија Стојановића Татка бр.2 18400 Прокупље.

Плакета Свети Прокопије, као највеће признање Града Прокупља, додељује се за посебно исказане резултате и достигнућа у области науке, културе, образовања, привреде, здравствене заштите, заштите животне средине, за развој локалне самоуправе, хуманитарно деловање и спорту у граду Прокупљу.

Додељује се једна Плакета Свети Прокопије и то појединцу или организацији и три похвалнице.

Плакета се може доделити истом лицу или организацији само једанпут.

Предлоге за додељивање Плакете и похвалница могу упућивати физичка и правна лица, као и градски органи.

Председник Организационог одбора за обележвање славе града Свети Прокопије

Дејан Лазић